CELEX: 62021TN0654
Language: fi
Date: 2021-10-08 00:00:00
Title: Asia T-654/21: Kanne 8.10.2021 – Eurecna v. komissio

3.1.2022   
            
            
               FI
            
            
               Euroopan unionin virallinen lehti
            
            
               C 2/40
            
         
      Kanne 8.10.2021 – Eurecna v. komissio
      (Asia T-654/21)
      (2022/C 2/56)
      Oikeudenkäyntikieli: italia
      
         Asianosaiset
      
      
         Kantaja: Eurecna SpA (Venetsia, Italia) (edustaja: asianajaja R. Sciaudone)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen päätöksen
               
            
                  —
               
               
                  määräämään, että komission on toimitettava Euroopan petostentorjuntaviraston raportti liitteineen
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden laiminlyöntiin.
                  
                              —
                           
                           
                              Tältä osin kantaja vetoaa riidanalaisen päätöksen perusteena olevien asiakirjojen epäjohdonmukaisuuteen ja epänormaaliin luonteeseen; sopimuksen keskeyttämistä koskevaan 25.6.2019 päivättyyn kirjeeseen liittyvien perustelujen puutteellisuuteen ja epäjohdonmukaisuuteen; perusteluvelvollisuuden laiminlyöntiin Euroopan petostentorjuntaviraston tutkintatoimien osalta ja perusteluvelvollisuuden laiminlyöntiin Euroopan petostentorjuntaviraston johtopäätösten epämääräisyyden, yleisluonteisuuden ja aineellisen puuttumisen vuoksi.
                           
                        
            
                  2)
               
               
                  Toinen kanneperuste, joka perustuu hyvää hallintoa ja huolellisuutta koskevan periaatteen loukkaamiseen Ernst & Youngin toimittamaan tilintarkastukseen liittyvissä hallintotoimissa.
               
            
                  3)
               
               
                  Kolmas kanneperuste, joka perustuu puolustautumisoikeuksien loukkaamiseen Ernst & Youngin toimittaman tilintarkastuksen yhteydessä.
               
            
                  4)
               
               
                  Neljäs kanneperuste, joka perustuu hyvän hallinnon periaatteen loukkaamiseen laiminlyömällä puolueettomuusvelvoitteen noudattamisen hallintotoiminnassa.
               
            
                  5)
               
               
                  Viides kanneperuste, joka perustuu sopimuksen virheelliseen tulkintaan Ernst & Youngin kertomuksessa.